ועדת הכספים, כנסת 18, פרוטוקול מספר 907, 2011-11-30 11:00

משה גפני: אנחנו ממשיכים את ישיבת ועדת הכספים.

משה גפני: על סדר היום שינויים בתקציב לשנת 2011.

משה גפני: יש לנו אישור מיושב ראש הכנסת להמשיך עד שעה 11:40.

משה גפני: פניות מספר 727 ו-711 – משרד החינוך

משה גפני: הפנייה התקציבית נועדה לממן הקמת הרשאה להתחייב בסך 199 מיליון שקלים מתקציב 2012 לתקציב 2011 עבור בניית 300 כיתות לימוד.

משה גפני: ההרשאות יופחתו בהתאמה משנת 2012.

משה גפני: בנוסף הפנייה נועדה להעביר סכום של 73 מיליון שקלים בהרשאה בפרויקט חיזוק מבנים מפני רעידות אדמה, עבור בינוי כיתות במערכת החינוך, בהתאם לביצוע בפועל בשל קשיי ביצוע.

משה גפני: סכום זה יעבור בהתאמה מתקציב בינוי כיתות לתקציב פרויקט חיזוק מבנים מפני רעידות אדמה בתחילת שנת 2012 בהתאם לסיכום בין משרד האוצר למשרד החינוך.

משה גפני: אנחנו מצביעים על הפניות.

משה גפני: הפניות אושרו פה אחד פנייה מספר 696 – משרד השיכון

צחי דוד: הפנייה הזו נועדה לתקצב חמישה מיליון שקלים בתקציב אבטחת מזרח ירושלים עקב גידול בדרישות המשטרה לפעולות אבטחה.

משה גפני: אנחנו מצביעים.

משה גפני: הפניות אושרו פה אחד פניות מספר 640 עד 643 – עוטף עזה

סיון להב: הפנייה נועדה להעביר כעשרים מיליון שקלים ליישובי עוטף עזה בהתאם להחלטת הממשלה לשיפוי בגין הנחה בארנונה.

משה גפני: זה גם מימון מצעד המועצות האזוריות ביום ירושלים.

סיון להב: נכון.

סיון להב: החלטת ממשלה.

משה גפני: אנחנו מצביעים.

משה גפני: הפניות אושרו פה אחד דנו בפניות האלה כי היה מדובר בפיקוח נפש.

אורי אריאל: אני לא נגד.

אורי אריאל: מה שעבר, בסדר, אבל בוא נשב חצי שעה אחרי הצהרים בהמשך לטרכטנברג.

אורי אריאל: זה סוף שנה.

משה גפני: נראה.

אורי אריאל: אבל תראה בעין טובה.

משה גפני: בעין טובה.

משה גפני: אמרתי שאני מעביר רק פנייה של החינוך ושל השיכון.

סיון להב: יש פנייה דחופה של מענק האיזון.

סיון להב: השלמה של מענק האיזון.

משה גפני: זה יעבור ביום הרגיל.

משה גפני: יהיה בסדר.

משה גפני: אני עושה הפסקה עד שעה 15:00 אלא אם כן אני מודיע אחרת.